NASTAVAK OBRAZOVANJA NAKON ZAVRŠENE TROGODIŠNJE STRUKOVNE ŠKOLE

Temeljem članka 4. Pravilnika o uvjetima i načinima nastavka obrazovanja za višu razinu kvalifikacije

Srednja škola Zabok objavljuje programe obrazovanja za stjecanje više razine kvalifikacije za školsku

godinu 2020./21.

I

Učenici koji žele nastaviti obrazovanje radi stjecanja više razine kvalifikacije mogu upisati programe:

1. Za stjecanje srednje stručne spreme za zanimanje ekonomist
2. Za stjecanje srednje stručne spreme za zanimanje komercijalist
3. Za stjecanje srednje stručne spreme za zanimanje hotelijersko-turistički tehničar
4. Za stjecanje srednje stručne spreme za zanimanje turističko-hotelijerski komercijalist.

II

Obrazovanje može nastaviti učenik čiji prosjek ocjena u svim razredima srednjeg strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale. Pravo nastavka obrazovanja za višu razinu kvalifikacije uvjetuje se polaganjem razlikovnih i dopunskih ispita.

III

Učenik odnosno roditelj ili skrbnik malodobnog učenika obvezan je do 5. srpnja tekuće školske godine podnijeti u tajništvo škole pisani zahtjev za nastavkom obrazovanja. Uz zahtjev je obvezan priložiti izvornike ili ovjerene preslike prethodno stečenih razrednih svjedodžbi i svjedodžbe o završenom obrazovanju.

U Zaboku, 26. 5.2020. RAVNATELJICA:

Draženka Jurec,prof.,v.r.